2. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 95603/3/77 της 24/29 Ιουν./1977 (ΦΕΚ Β΄ 610) Περί παροχής δικαιώματος διακοπής ταξειδίου επιβατών ή μεταφοράς ωρισμένων κατηγοριών φορτίων που διακινούνται μεταξύ ΕλλάδοςΙταλίας και αντίστροφα σε ενδιαμέσους λιμένας. Έχοντας υπόψη: α)Τις διατάξεις των άρθρων 165-166 και 273 του Κώδικος Δημοσίου Ναυτικού Δικαίου (ΦΕΚ 261 τ.Α΄) που έχει κυρωθεί δια του Ν.Δ. 187/1973 καθώς συμπληρώθηκαν με τα άρθρα 1 και 2 του Ν. 603 (ΦΕΚ 162 τ.Α΄ της 10.6.1977). β)Τις διατάξεις του Ν.Δ. 288 της 8.9.1969 (ΦΕΚ 182 τ.Α΄ της 11.9.1969) «περί ελέγχου της δι’ Ελληνικών Επιβατηγών Πλοίων εκτελέσεως δρομολογίων μεταξύ ελληνικών λιμένων και λιμένων ετέρων Μεσογειακών χωρών». γ)Την από 10.9.1958 σύμβαση μεταξύ του Ελληνικού Οργανισμού Τουρισμού και της Ιταλικής Ανωνύμου Ατμοπλοϊκής Εταιρείας ADRIATICA. δ)Τη σύμφωνη γνώμη του Συμβουλίου Εμπορικού Ναυτικού που διατυπώνεται στο 50 της 22.6.1977 Πρακτικό συνεδριάσεως αυτού, αποφασίζουμε: 1.Επιβάτες αλλοδαποί υπήκοοι ή Έλληνες μόνιμοι κάτοικοι εξωτερικού που επιβιβάζονται στο λιμένα των Πατρών και προορίζονται για Ιταλία ή και το αντίθετο και χρησιμοποιούν τα Ελληνικά Επιβατηγά Πλοία που εξυπηρετούν την αντίστοιχη δρομολογιακή γραμμή μπορούν να διακόπτουν το ταξείδι τους στους ενδιάμεσους λιμένες προσεγγίσεως των πλοίων αυτών (Ηγουμενίτσα ή Κέρκυρα) και να συνεχίζουν μέχρι τον τελικό λιμένα προορισμού τους με το ίδιο πλοίο σε άλλο ταξείδι ή με διαφορετικό πλοίο υπό Ελληνική Σημαία, συνεργαζόμενο με το πλοίο για το οποίο για πρώτη φορά εκδόθηκε το εισιτήριο, εφόσον είναι εφοδιασμένοι με εισιτήριο συνεχείας. 2.Αυτοκίνητα ή ρυμουλκούμενα οχήματα ή πλοιάρια ή άλλα μέσα αναψυχής μεταφερόμενα με τα πλοία της προηγούμενης περιπτώσεως μπορούν να εκφορτώνονται στους ίδιους ενδιάμεσους λιμένες και στη συνέχεια να συνεχίζεται η μεταφορά τους μέχρι τον τελικόν λιμένα προορισμού, όπως προβλέπεται στην προηγούμενη παράγραφο εφόσον: α)Έχει εκδοθεί γι’ αυτά φορτωτική ή φορτοαπόδειξη συνεχείας και β)Συνοδεύονται πάντοτε από επιβάτες ιδιοκτήτες των της κατηγορίας της παρ. 1. 3.Το περεχόμενο στις προηγούμενες παραγράφους δικαίωμα επεκτείνεται και σε επιβάτες ή οχήματα κλπ. μεταφερόμενα με το υπό Ιταλική Σημαία Ε/Γ-Ο/Γ πλοίο «AΠΠΙΑ» της Ανωνύμου Ατμοπλοϊκής Εταιρείας ADRIATICA και για όσο χρόνο ισχύει μεταξύ αυτής και του Ε.Ο.Τ. ή από 10.9.1958 σύμβαση για το διάστημα κάθε έτους από 1 Απριλίου μέχρι 31 Οκτωβρίου. Με το πλοίο τούτο δύναται να μεταφέρονται μέχρι τον τελικό λιμένα προορισμού τους επιβάτες και οχήματα περί των οποίων οι παράγραφοι 1 και 2 της αποφάσεως αυτής οι οποίοι ενώ επιβιβάστηκαν ή φορτώθηκαν στον αρχικό λιμένα επί του υπό Ελληνική Σημαία Ε/Γ-Ο/Τ ΕΓΝΑΤΙΑ συνεργαζομένου με αυτό και για το οποίο εκδόθηκε για πρώτη φορά εισιτήριο, φορτωτική ή φορταπόδειξη στο προηγούμενο ταξείδι εν τούτοις διέκοψαν το ταξείδι τους ή ξεφορτώθηκαν σε ενδιάμεσο ελληνικό λιμένα της ανωτέρω γραμμής. Η απόφαση αυτή να δημοσιευθεί στην Εφημερίδα της Κυβερνήσεως και να ισχύει μετά τη δημοσίευσή της. Μετά την σελ. 380,32 Σελ. 380,321 Τεύχος 635-Σελ. 75 Μεσογειακά Δρομολόγια Επιβατηγών Πλοίων 19.Δ.η.2 19.Δ.η.2 Μεσογειακά Δρομολόγια Επιβατηγών Πλοίων 